
DANMARKS Landbefolkning er endnu altfor tynd 
og spredt til, at den kan forsynes med Elek- 
tricitet fra enkelte Centraler, og da den desuden er saa 
fremadskridende, at den kræver Energien i den 
bedste Form, hvori den findes, vil der rejse sig et 
Net af smaa Værker ud over vort Land, og dette 
er allerede begyndt at ske. 

Ved disse Værker bliver det ikke den mer eller 
mindre billige Drift, der er Hovedsagen, skønt den 
selvfølgelig ogsaa har sin Værdi; men det gælder 
meget mere om, at der ikke stilles store Krav om 
Tid og Evne til Værkernes Pasning. 

Saadanne Krav stilles ikke af Vindelektricitets- 
værkerne. Man kunde maaske paa Forhaand vente, 
at den uregelmæssige Vindkraft netop vilde gøre Pas- 
ningen vanskelig; men lige det modsatte viser sig 
at være Tilfældet. Er der overhovedet Vind, er det 
et Øjebliks Sag at slaa Møllen i Gang, og den fore- 
tager derefter Ladningen af Akkumulatorbatteriet 
uden noget som helst Tilsyn, indtil Ladningen er 
færdig. 

Foruden at det i saa Henseende forudsættes, 
at Møllen er selvkrøjende, saa at den bestandig selv 

stiller sig i Vinden, og selvsvikkende, saa at den 
aabner Klapperne, hvis Vinden skulde blive for 
haard, kræves der til den automatiske Elektricitets- 
frembringelse følgende to Indretninger. 

Der behøves for det første et Apparat, der saa 
at sige holder Vagt i de Øjeblikke, da Dynamoens 
Spænding under Vindens Variationer stiger over eller 
daler under Akkumulatorbatteriets Spænding. Appa- 
ratet maa i førstnævnte Tilfælde sætte Forbindelsen 
mellem Dynamo og Batteri, saa at Ladningen kan 
foregaa; og det maa i sidste Tilfælde bryde For- 
bindelsen, saa at der ingen Udladning til Unytte 
kan finde Sted. 

Apparatet er fremstillet i Fig. 2, og dets Strøm- 
skema i Fig. 3. En permanent Hesteskomagnet MN 
kan dreje sig om Pinolerne O, saa at dens Poler 
kan bevæge sig frem og tilbage mellem Polerne af 
to hesteskoformede Elektromagneter. Disse har 2 
Sæt Vindinger, som man kan betegne ved Voltvin- 
dinger med meget fin og lang Traad ss og Ampere- 
vindinger med meget tyk og kort Traad SS. I fast 
Forbindelse med Magneten er anbragt en tyk Kob- 
bertraad med en Klo i hver Ende Ki og K2 saaledes, 
at Kl bestandig befinder sig neddyppet i en Skaal 
med Kviksølv, medens K2 henholdsvis løftes op af 
eller dyppes ned i sin Kviksølvskaal, efter som Mag- 
netpolerne drages til højre eller til venstre. 

Med Klemskruerne A og B bliver Apparatet 
nu indskudt i den ene af de to Ledninger, der for- 
binder Dynamo og Batteri; og, som Strømløbet 
viser, befinder Voltvindingerne sig da stadig ind- 
skudte, naar overhovedet en Hovednøgle, som be- 
finder sig i samme Ledning, er sluttet. Strømret- 

ningen er nu en saadan i Forhold til Apparatets 
Polarisering, at K^ vil slaa ned i Kviksølvet, naar 
Dynamoens Spænding bliver højere end Batteriets. 
Saasnart dette er sket, er der Forbindelse med 
ubetydelig Modstand ad Vejen A Ki K^ S S B, og 
Ladningen foregaar saaledes. 

M 




Fig. 3. Strømskema til den automatiske Nøgle. 

Dersom derimod Vinden skulde sløje, saa at 
Strømmen først dør hen og dernæst vilde begynde 
at gaa i modsat Retning fra Batteriet til Dyna- 
moen, vil den svagt begyndende Modstrøm i Am- 
pérevindingerne føre Magneten til modsat Side og 
bryde den gode Ledning ved K^^ saa at kun Led- 
ningen gennem Voltvindingerne s s bibeholdes. Da 
Afbrydelsen altid sker ved meget svag Strøm, er 
den uskadelig for Kviksølvkontakten. 

Den anden Indretning bestaar deri, at Dyna- 
moen M (Fig. 4) drives, ikke af et fast Forlag, men 
af et Vippeforlag C, der kan dreje sig om Bolten 

D, og som hænger med sin Remskive i Glideremmen 
Ri /?2, belastet med Loddet L. 

Virkningen af denne Indretning beror paa, at 
en Rem med en given Stramhed kun kan overføre et 
bestemt Træk, og at dette er omtrent lige stort, hvor 
hastig Glidningen end er (det aftager en Smule ved 
stærkere Glidning). Der foretrækkes her Jærnskiver 
og Læderrem. Remmen er godt indfedtet med 
Hestefedt og maa helst være omtrent lodret, og 
Dynamoremmen rr vinkelret derpaa, altsaa om- 
trent vandret. Den glidende Skive bør være cylin- 
drisk afdrejet, og Remmen bør være forsynet med 
Gaffelstyring, for at den ikke skal glide af Skiven. 
Den drivende Skive A er som sædvanlig noget 
hvælvet. 

Virkningen er nu den, at Dynamoen drives op 
til en saadan Hastighed, at dens Spænding bliver 
saa meget højere end Batteriets, at Strømmen i 
Ankeret gør saa megen Modstand mod Ankerets Om- 
drejning, at der er Ligevægt mellem denne Modstand 
og Remtrækket. Da nu det mekaniske Arbejde: 
Træk Gange Hastighed, er lig det elektriske Arbejde: 
Ampere Gange Volt, og da Hastighed og Volt er pro- 
portionale, bliver Træk og Ampere det ogsaa. Det 
konstante Træk maa altsaa give en konstant 
Strøm. 

Denne Indretning optræder derfor som Automat 
til begge Sider: for det første over for Skiven A's 
Ustadighed, saafremt overhovedet dens Hastighed 
er stor nok, og dernæst over for Batteriets Spæn- 
ding, idet Dynamoen til enhver Tid indstiller sin 
Hastighed og dermed sin Spænding efter denne 
Spænding, blot saa meget højere, at man faar kon- 

stant Strøm. En Spændingsregulator og — hvad 
vigtigere er — dens Pasning, behøves derfor ikke^ 
men bortfalder ganske. 

Saaledes indrettet er alt Tilsyn under 
Ladningen overflødig. Der opsamles auto* 
matisk den Elektricitet^ som Vinden over- 
hovedet kan frembringe, dog ikke ud over 
en given Strømstyrke, bestemt ved Loddet 
L; og til de Tider, da Dynamoens Spænding 
er for lav, holdes Forbindelsen med Batte- 
riet brudt. 

Da Grænserne for den Hastighed, hvormed en 
Dynamo overhovedet kan arbejde, er temmelig 
snævre, og Dynamoens Hastighed beror paa Møl- 
lens og altsaa paa Vindens Hastighed, bliver der 
for det første en lavere Grænse, som Vinden først 
maa op over, for at den i det hele kan frembringe 
nogen Elektricitet, og dernæst en højere Grænse, 
som det ingen Nytte er til, at Vinden overstiger, 
idet man ved Vippeforlaget bortkaster alt, hvad Vin- 
den vilde kunne give ud over denne Grænse. 

Under danske Vejrforhold vil man gøre klogt 
i at indrette Mølle og Udvekslinger paa, at de to 
Grænser for Vindhastigheden bliver 5 og 8 Meter 
pr. Sek. Vindhastigheder mindre end 5 kan da ikke 
udføre noget som helst nyttigt elektrisk Arbejde. 
Og Vindhastigheder over 8 gør samme Nytte som 
8 Meter Vind, men ikke mere. 

Møllen bør begynde at aabne Klapperne ved 
7 — 8 Meter, noget, der tilpasses med det Lod, som 
stræber at holde Klapperne lukkede, og som altsaa 
begynder at give efter for Vindtrykket mod Klap- 
perne ved 7 — 8 Meter Vind. 

Møllen bør helst være den rigtigt formede 4- 
vingede Mølle. Foruden dennes i Forhold til Ar- 
bejdsevnen, store Prisbillighed og Holdbarhed har 
den nemlig den til Elektricitetfrembringelse vigtige 
Egenskab at løbe hurtigt, saa at Udvekslingerne 
fra Mølle til Dynamo kan være mange Gange min- 
dre end ved den runde Mølle; og dette spiller en 
stor Rolle, eftersom endog den 4-vingede Mølle kun 
gør meget faa Omdrejninger i Minutten i Sammen- 
ligning med Dynamoen. 

Fig. 5 giver et klart Billede af det karakteri- 
stiske ved de to Yderformer for Vejrmøllerne, den 
4-vingede og den runde. De to fulde Kurver viser 
Fremdriften af en svagt bøjet eller knækket Plade, 
som farer rundt som den yderste Ende af en Vinge, 
R, naar Pladen danner en Vinkel paa 45^ med 
Vingeplanet, hvad Bræderne ofte gør paa den runde 
Mølle, og F, naar Pladen danner 10^ med Vinge- 
planet, hvad den bør gøre yderst paa den 4-vingede. 

Fra Nulpunktet til venstre er Pladens Hastig- 
hed i Forhold tii Vinden afsat til højre, saa at f. 
Eks. 2 betyder, at Pladens Hastighed er dobbelt 
saa stor som Vindens. Højden op til Kurven be- 
tyder da den Kraft, hvormed Pladen drives fremad 
i Vingeplanet, Fremdriften. 



^^./\,^^ 

£^ ,.^ i, 



Fig. 5. Tryk paa en Plade med IQo Heldning (Fj og 450 Heldning (R) 
ved forskellige Hastigheder, og de dertil svarende Arbejdsevner (fogr). 

Man ser, at ved Pladen paa 45^ er Fremdrif- 
ten størst (R) ved Hastigheden Nul. Heraf følger, 
at dersom der gøres Modstand mod den runde Møl- 
les Bevægelse, vil den trække haardere og haar- 
dere, jo langsommere den tvinges til at gaa; og — 
om det end kan lyde paradokst — den trækker aller- 
haardest, naar den staar stille. 

Ikke saaledes med Pladen paa 10 o. Den har 
sin største Fremdrift (F) ved 2 Gange Vindens Ha- 
stighed eller en Smule lavere. Heraf følger, at naar 
den 4-vingede Mølles Vingespids løber f. Eks. 2^2 
Gange Vinden, og man gør Modstand, saa at man tvin- 
ger den til at gaa langsommere, vil den i Begyndelsen 
komme til at trække noget haardere, men faar man 
først dens Vingespids synderligt ned under 2 Gange 
Vindens Hastighed, saa formindskes Fremdriften, 
og den gaar da helt i Staa. 

Denne Egenskab gør den 4-vingede Mølle lidet 
hensigtsmæssig, hvor Talen er om, at den med egen 
Pasning skal overvinde en bestemt Modstand (pumpe 
Vand); thi naar Vinden svækkes, saa at Modstanden 
tvinger Møllens Hastighed ned under nævnte Hastig- 
hed F, gaar Møllen helt i Staa, og da Fremdrif- 
ten ved Nul er lille, kan det vare længe, inden 
Vinden igen bliver saa stærk, at den kan sætte 
Møllen i Gang. 

Denne Omstændighed, der kan være til Ulempe 
ved visse Lejligheder, hvor der kræves sejgt Træk, 
ogsaa ved langsom Gang, spiller ingen Rolle ved 
Dynamodrift; thi Møllen behøver ikke at gaa ret 
meget langsommere, før den er fuldstændig aflastet 
(nemlig naar Dynamospændingen synker under Bat- 
terispændingen); og Møllen gaar da ikke i Staa. 

De punkterede Kurver i Fig. 5 viser nu det 
Arbejde, som hver af de to Plader kan udføre ved 
de forskellige Hastigheder. De fremkommer sim- 
pelt hen ved at multiplicere Pladens Fremdrift med 
dens Hastighed. Man ser, at det største Arbejde 
faas for den Plades Vedkommende, der helder 45^ 
(r)y ved en Hastighed, der er omtrent V2 Gang Vin- 
dens, men for den Plades, der helder 10^ (f)y ved 
en Hastighed, der er 2^2 Gange Vindens, altsaa 5 
Gange saa stor, hvad der som anført er særlig hel- 
digt for den hurtige Drift af Dynamoen. 

Der kan for det Arbejde, som en rigtigt formet 
4-vinget Mølle kan udføre med de for Dynamodrift 
brugelige Hastigheder 5, 6, 7, 8 Meter, opstilles en 
meget simpel Regel. 

Da Vindens Arbejdsevne forholder sig som tredje 
Potens af dens Hastighed, vil Arbejdsevnerne ved 
de 4 nævnte Vindhastigheder forholde sig som 125, 
216, 343, 512, hvilket temmelig nær er samme For- 
hold som 1, 2, 3, 4. 

Nu vil en rigtig formet 4-vinget Mølle med 4 
Meter lange Vinger ved de nævnte Vindstyrker netop 
give 1, 2, 3, 4 Hestekræfter. Og heraf følger saa 
andre 4-vingede Møllers Arbejdsevne, idet denne nem- 
lig bliver saa mange Gange større som Vingearealet 
bliver større, altsaa som Vingelængden i anden Po- 
tens bliver større. Er f. Eks. Vingelængden 7 Meter, 
bliver Vingearealet 49 : 16 eller omtrent 3 Gange saa 
stort; og dens Arbejdsevne bliver da ved de nævnte 
Vindhastigheder 3, 6, 9, 12 HK. En 8 Meter Mølle 
faar 4, 8, 12, 16 HK. o. s. v. 

Paa Grund af Vindkraftens Upaalidelighed maa 
et Vindelektricitetsværk være forsynet, dels med et 

forholdsvis stort Akkumulatorbatteri, der bør kunne 
strække til 2 Døgn i Aarets mørkeste Tid, dels med 
en Reservedrivkraft, som ved Landsbyværker og 
meget store Gaardværker f. Eks. kan være en Pe- 
troleumsmotor. Ved almindelige Gaardværker kan 
Reserven spares, eller man kan bruge en Heste- 
gang. 

Disse særlige Foranstaltninger er af nogle blevet 
betragtet som saa urimelige, at man maatte fore- 
trække, slet ikke at bruge Vindkraften; men denne 
Betragtning kan ikke holde sig over for de gjorte 
Erfaringer og for en nøjere Overvejelse af Sagen. 

Først kan man. bemærke, at ethvert vel fun- 
deret Elektricitetsværk maa have et dobbelt Sæt 
Maskiner. Man kan ikke løbe an paa, at der aldrig 
vil ske noget Uheld eller nogen Standsning med 
et Sæt Maskiner; men en Standsning af et Elek- 
tricitetsværk finder man sig ikke godt i. 

Ved Hjælp af Reservemotoren og det særlig 
store Batteri har Vindelektricitetsværket saa at sige 
3-dobbelt Sikring ved sine tre Elektricitetskilder. 

Endvidere er igen Akkumulatorbatteriet, som 
er den kostbareste Del af Værket, økonomisk for- 
sikret paa en naturlig Maade, nemlig paa Grund 
af sin Størrelse. Hvad der nemlig er ødelæg- 
gende for Batterier, at de lades eller udlades med 
en stærkere Strøm, end de taaler, risikeres ikke let 
ved Vindelektricitetsværker. Ét saadant Batteri paa 
Forsøgsmøllen, som nu fungerer paa 8de Aar, har 
sjælden faaet op over halvt saa stærk Ladestrøm 
og 1/3 saa stærk Udladestrøm, som det kan taale. 
Følgen er da ogsaa, at Batteriet aldrig har været 
repareret og endnu er som nyt. 

Fig. 6. Mølle ved el Landsbyværk i Vallekilde. 

Og hvad Reservemoteren angaar, saa viser Er- 
faringen, at det Antal Gange, den skal sættes i 
Gang, er saa lille, at baade Drift og Pasning bliver 
rene Smaating i Sammenligning med den, der vilde 
kræves ved et Anlæg, der var baseret paa denne 
Drivkraft alene. 

Man kan ogsaa se Sagen saaledes: gaar man 
ud fra et Landsbyværk, f. Eks. drevet med Petro- 
leum, og som koster 10,000 Kr., vil der efter de 
gjorte Erfaringer kunne spares 1600 Kr. aarlig, 
hvis samme Værk ekstra bliver forsynet med en 
Mølle tiL3000 Kr. og faar et Batteri, der er 3000 
Kr. dyrere. Det koster altsaa kun 6000 Kr. en 
Gang for alle at opnaa en aarlig Besparelse paa 
1600 Kr., og samtidig opnaar man som sagt at have 
3-dobbelt Sikring paa Driften og en Art na- 
turlig Forsikring af Akkumulatorbatteriet. 

Idet denne Sag saaledes i teknisk og økono- 
misk Henseende var modnet til at bringes i Ud- 
førelse ud over Landef, stillede der sig andre Van- 
skeligheder af personlig og forretningsmæssig Art 
i Vejen. 

Hvem der kunde tænke paa at anskaffe et 
saadant Værk, vilde ikke kunne forskrive dette, 
ligesom man forskriver en anden Maskine. /Der 
gives ingen saadan Normaltype for et Byværk eller 
et Gaardværk — end ikke for et Mejeriværk, som 
dog mere kan nærme sig en bestemt Model. Der 
maa lægges en særlig Plan for hvert nyt Værk, og 
Planen kan kun lægges efter en omhyggelig Under- 
søgelse af de lokale Forhold: Forbrugets Størrelse 
og Art, Bygningernes Form og Indretning, den pas- 
sende Plads for Mølle, Batteri, Maskiner osv. 

Et Firma kan derfor først give Tilbud efter at 
have sendt en Mand, som har undersøgt Forhol- 
dene paa Stedet. 

Naar endelig Tilbudet foreligger, er Liebhaveren 
i Almindelighed ude af Stand til at vurdere det, 
og det er da ret rimeligt, at han ønsker tillige at 
se et Tilbud fra et andet Firma. 

Samme Historie om igen, ja, maaske gentagen 
flere Gange. 

Dette er i økonomisk Henseende en .meget 
uheldig Fremgangsmaade; thi de store Tab med 
de mange Rejser m. m. maa komme til at tynge 
paa en af Siderne eller paa dem begge, 

Det var fornemmelig under Erkendelsen heraf, 
at Dansk Vindelektricitet Selskab blev stiftet d. 28. 
Oktober 1903 med HoQægermester C Bech, Engels- 
holm, som Formand og Kammerherre K, Sehested, 
Addithus, som Næstformand foruden 20 andre 
Repræsentanter og et Medlemstal, som i det første 
Aar er vokset til ca. 350, 

Selskabet har med Indenrigsministeriets; Billi- 
gelse Hjemsted paa ForsøgsmøUen, og er som sagt 
først og fremmest Folk behjaelpelig ved Anlæg af 
ny Værker. 

I denne Henseende er Fremgangsmaaden 
følgende. 

Hvis nogen foreløbig blot ønsker at blive ori- 
enteret m. H. t., hvad et Anlæg omtrentlig vil kunne 
komme til at koste, vil han ved at henvende sig 
paa ForsøgsmøUen uden Omkostninger faa de øn- 
skede Oplysninger. Foretrækker han derimod, at 
Ingeniøren begiver sig til den ønskede Raadgiv- 

ning paa Stedet, betaler han 20 Kr. for Rejsen, hvad 
enten den er kort eller lang. 

Ønsker han en Plan lagt, udarbejder Ingeniøren 
denne med Tegninger, Beskrivelser, Betingelser for 
Leverandøren og et Overslag over Omkostningerne. 

Manden kan derefter sende Tegninger, Beskri- 
velser og Betingelser til et Firma, der i Reglen kan 
gøre Tilbudet herefter uden at behøve at sende en 
Mand til Stedet. 

Er Ejeren utilfreds med Tilbudet, kan han æske 
et andet; men han vil saaledes, dels ikke volde al 
den Ulejlighed som før, dels have langt lettere ved 
at træffe sit Valg, da nu Tilbudene væsentlig gælder 
et og det samme, medens tidligere hvert Firma 
tilbød det paa sin Maade, saa at en Sammenlig- 
ning alene mellem Priserne var ganske meningsløs. 

Efter Værkets Fuldførelse foretager Selskabets 
Ingeniør en Kontrol af Værket; og den Godtgørelse, 
som Selskabet forlanger for Planlægning og Kontrol, 
er kun 2 ^/q af Anlægsomkostningerne, saa at den ikke 
belaster Anlægene med nær saa meget, som oven- 
nævnte planløse Fremgangsmaade gav Udsigt til, 
samtidig med, at Fremgangsmaaden bliver en Be- 
tryggelse for Ejeren og en Bekvemmelighed for 
Firmaerne. 

Det kan bemærkes, at de nævnte 2 ^/o ikke er 
andet end hvad Selskabet som Patentejer af Vippe- 
forlaget alligevel kræver af Anlæg, hvortil Vippe- 
forlaget bruges, selv om Selskabets Ingeniør ikke 
har lagt Planen dertil. 

Det viser sig forøvrigt, at de to automatiske 
Indretninger: Automatnøglen og Vippeforlaget bliver 
taget i Brug ogsaa andre Steder end ved Vindkraft, 

saaledes f. Eks. ved Vandkraft, Hestegang, Damp- 
maskiner og andre Motorer, hvor der kan ventes 
Uregelmæssigheder i Gangen, f. Eks. ved pludselig 
Indskydning af stor Modstand — Savmaskiner o. 1. 
— og hvor man vil sikre sig, at den elektriske 
Ladning foregaar uskadt, medens den Mand, der 
skal have Tilsyn dermed, maaske har sin Opmærk- 
somhed optaget af andre Ting, dersom Maskinen 
til Tider skulde løbe for hurtigt eller for langsomt. 

Til Dels af disse Grunde begrænser Selskabet 
ikke sin Virksomhed til Vindelektricitetsværker 
alene; men ogsaa af anden Grund indlader det sig 
undertiden paa at projektere Anlæg med normal 
Drivkraft. Noget skarpt Skel vilde det nemlig ofte 
være upraktisk at drage, bl. a. fordi Folk og lige- 
ledes Ingeniøren ved Forhandlingens Begyndelse tit 
slet ikke ved, hvilken Drivkraft det i det paagæl- 
dende Tilfælde vil være hensigtsmæssigt at tilraade; 
og at faa det rette Valg truffet, skulde gerne ske 
uafhængig af Spørgsmaalet,om Selskabet vedblivende 
faar med Sagen at gøre eller ej. 

En mere afgørende Begrænsning af Selskabets 
Virksomhed betegnes ved Anlægenes Størrelse. Her 
vil det ikke falde naturligt for Selskabet at gaa 
synderlig højt op. 

Medens der er gaaet 1 Aar siden Stiftelsen af 
D. V. E. S., er der endnu kun 9 Vindelektricitets- 
værker i Gang i Danmark, hvoraf 5 med Selskabets 
Medvirken, foruden Askov og Vallekilde Værker, 
der var anlagte før Selskabet stiftedes. Ved disse 
7 Værker er installeret ialt omtrent 1800 Lamper 
og 7 Elektromotorer til omtrent 20 Hestekræfter. — 
Desuden er der indrettet 3 Vandelektricitetsværker 

efter samme Princip. Men det er naturligt, at denne 
Bevægelse, der rimeligvis i Tiden vil tage Fart, er 
begyndt lidt sindigt. 

Ved en saadan ny Sag er det nemlig paa sin 
Plads, at man erfarer sig noget frem, og tilmed er 
der andre Ting, der maa forberedes i Landet, om 
Bevægelsen skal fortsættes livskraftig. 

Der trænges saaledes til Oplysning, og til denne 
har D. V. E. S. virket paa forskellig Maade navn- 
lig ved: 

1® Afholdelse af Foredrag i Landboforeninger o. 
1. Steder, 

2« Udgivelse af »Tidsskrift for Vind Elektrisitet«, 
som udgaar hver anden Maaned og gratis til- 
stilles Medlemmerne (Aarsbidrag 4 Kr.), 

3® Afholdelse af korte Kursus paa 1 Uge for Ejere 
og Passere af smaa Elektricitetsværker, og 

4® Afholdelse af større Kursus paa 3 Maaneder 
med efterfølgende Praksis for landlige Elek- 
trikere, for hvilke der herefter vil blive Brug 
ligesom for landlige Smede, Hjulmænd osv. Et 
første Kursus af denne Art har været holdt i 
Aar i Maj, Juni og Juli med Praksis i August* 
Der var 12 Deltagere, hvor iblandt adskillige 
Haandværkere, navnlig Maskinsmede. Delta- 
gerne har siden Afslutningen været i travl Virk- 
somhed, saa at det end ikke har været let at 
tilfredsstille Efterspørgselen efter dem. 

Det vil heraf skønnes, at Stiftelsen af Dansk 
Vind Elektricitet Selskab har været et betimelig 
Skridt, og da Selskabet kun tilsigter et rent patri- 
otisk Foretagende, tør det anbefales enhver at støtte 
det, navnlig ved at indtræde som Medlem. Hermed 
opnaar man tillige gennem Tidsskriftet paa en lempe- 
lig Maade at kunne sætte sig ind i og følge denne 
Fremtidssags Udvikling. 

Den tekniske Forening 

som stiftedes dea 24de Marts 1877, har til Formaal at 
fremme Udbredelsen af tekniske Kundskaber her i Lan- 
det, dels yM Afholdelsen af Møder og Udflugter og Ud- 
givelsen af ét Tidsskrifty ^åels gennem en Læsestue med 

teknisk Litteratur. ^ ' ^^ 

' - • ■ \ . 

Ved Møderne holdes Foredrag om inden- eller uden- 
landske tekniske Arbejder og.ppfindelser saipt Dislfus- 
sioner om foreliggende vigtige tekniske Spørgsmaal. 
^Tidsskriftet indeholder Beretninger om eller Uddrag 
\ af Forhandlingerne paa Foreningens Møder, originale 
Afhandlinger om tekniske Emner, samt større og mindre 
Meddelelser om inden- og udenlandske Arbejder og tip- 
} findelser m. m. Tidsskriftet udgaar i 12 Hæfter aarligt 
' paa ca. 4 Ark, der ledsages af Kort, Planer og Illustra- 
tioner i Teksten. 

I Læsestuen, hvortil er knyttet et Bibliotek med tek- 
nik Litteratur, er fremlagt talrige inden- og udenland- 
..^e tekniske Tidsskrifter, tekniske Håandbøger, Leksik'dv 
rta. m. Læsestuen (18, Vestre BouleTard>^r aaben for Med- 
lemmerne daglig Kl, 6—8 Aften. 

Bestyrelsen bestaar af : Professor S. C 5o/x?/i; Artil- 
lerikaptajn L. Erjnst ;kr^iiekt J. K Gnudfzmann; Oberst-, 
løjtnant P. Hansen; Fabrikant A. Hassel; Fabrikdirektør 
i?. Helweg, Viceformand; Tømrermester V. MeW/ns; Hav- 
nebygmester H. G. V. Møller, Formand; Professor N. Steen- 
yberg. 

Indmeldelser modtages af Sekretæren, Ingeniør Th. 
Krabbe. 
^ Medlemskontingentet er 10 Kr. aarlig, deri iddbefattet 
Betaling for Tidsskriftet. 

